cyanic-selkie/wikianc huggingface dataset:
Aserbajdsjansk geografi
Miljøproblem
Som andre tidlegare Sovjet-republikkar har Aserbajdsjan enorme miljøproblem å rydde opp i, noko som er vanskeleg på grunn av den dårlege økonomien som det Moskva-sentrerte plansystemet i Sovjetunionen etterlet. Den aserbajdsjanske regjeringa har eit eige miljøutval, men på grunn av dårleg økonomi vart det på 1990-talet gjort lite med problema. Tidleg i 1994 vart Aserbajdsjan sponsa av EU for å delta i eit internasjonalt forum for å verne Kaspihavet.
Sjaria
Sjaria eller sharia er det tradisjonelle islamske rettssystemet. Det bygger på Koranen, hadith og ein århundrelang tradisjon av tolking, debatt og presedens. Sjaria regulerer alle sider ved dagleglivet. Han er utgangspunkt for lovsystemet i fleire muslimske land.
Pic la Selle
Pic la Selle (haitisk Pik Lasel) eller Morne La Selle er det høgaste fjellet på Haiti. Det er 2 680 meter høgt. Fjellet er ein del av fjellkjeda Chaîne de la Selle. Det ligg i La Visite nasjonalpark søraust i landet, og i departementet Ouest.
1383
1383 (romartal MCCCLXXXIII)
Ich freue mich in dir
Ich freue mich in dir, BWV 133, er ein kyrkjeleg kantate komponert av Johann Sebastian Bach.
Han vart komponert i Leipzig i 1724 for tredje juledag. Stykket vart framført på nytt etter 1740 i Leipzig.
Teksten er skriven av Kaspar Ziegler (første og siste sats), medan resten er skriven av ein ukjend tekstforfattar (C.S. Terry foreslår Christian Weiss den yngre)
Koraltemaet er basert på salmen «O Gott, du frommer Gott». Ein kjenner ikkje til kven som komponerte denne melodien eller når. Melodien kom først på trykk i 1738.
Instrumentering og struktur
Stykket er instrumentert for zinke, to oboar d’amore, to fiolinar, bratsj og basso continuo, samt fire songsolistar (sopran, alt, tenor, bass) og firedelt kor.
Det består av 6 satsar:
Khalid Sheikh Mohammed
Khalid Sheikh Mohammed (fødd 1. mars 1964 eller 14. april 1965 i Kuwait ) er ein islamistisk terrorist som vert rekna som hovudarkitekten bak terroråtaka 11. september 2001. Mohammed voks opp i Kuwait, og reiste som ung for å ta utdanning i Sambandsstatane. I 1986 fullførte han ein bachelorgrad innan maskinteknikk ved North Carolina A&T. Sidan reiste han til Peshawar på grensa mellom Pakistan og Afghanistan, der han vart sekretær for den afghanske krigsherren Abdul Rasul Sayyaf. I 1996 møtte Mohammed Osama bin Laden, og kom med fleire forslag til åtak på Sambandsstatane. Han vart arrestert i Pakistan i 2003, og er per 2020 ein av dei insette i Guántanamo-leiren.
Mohammed er onkel til Ramzi Yousef, mannen som stod bak bombinga av Verdshandelssenteret i New York i 1993.
Ambelákia i Lárisa
Ambelákia (gresk Αμπελάκια) er ein landsby og ein tidlegare kommune i periferieininga Lárisa i Thessalía i Hellas. Ambelákia inngår frå 2011 som ei kommunaleining i kommunen Témbi.
Ved folketeljinga i 2011 hadde kommunaleininga Ambelákia 451 innbyggjarar, medan tettstaden med same namn hadde 388 innbyggjarar.
Romtha
Historie
Det stabile klimaet i Romtha og området rundt trekte til seg mange dyr, som igjen trekte til seg jeger-samlarar som budde i grotter. Ein har funne lekamar og graver i området som syner at Romtha har vore busett sidan bronsealderen.
Under slaget ved Ramoth Gilead mellom Israel og aramenarar, vart Ahab av Israel med Jehosjafat i slaget, men vart dødeleg skadd av ei pil og døydde. (1. Kong 22:1-36). I denne byen vart Jehu, sonen til Jehosjafat, salva som ein av sønene til profetane (9:1, 4).
Tonelag
Tonelag er ein skilnad i tone som er avhengig av trykk. Tonelag finst i i norsk (jf. artikkelen norsk fonologi), og i svensk, limburgsk, litauisk og serbo-kroatiske språk. Det finst eit tilsvarande fenomen i japansk, der realisering av fallande tone er avhengig av trykk.
Tonelag 1 vert i oppslagsverk o.l. ofte markert med ein akutt aksent etter vokalen: ka´stet. Tonelag 2 vert ofte markert med ein grav aksent etter vokalen: ka`ste.
Det er ikkje berre i desse minimale para vi finn tonelag, trykk blir alltid realisert i norsk på ein av to måtar, som tonelag 1 eller tonelag 2, så alle norske ytringar inneheld tonelag (for dei dialektane som har det).
Historisk går tonelag 2 attende til ord som hadde to stavingar i gammalnorsk.
Termane tonelag og tonem er synonyme, det første er tradisjonelt brukt innanfor norsk dialektologi, det siste innanfor strukturalistisk fonologi. I og med at strukturalismen har gått av moten, er termen tonelag vanlegare i bruk i dag. I Sverige brukar dei termane akut accent og grav accent om tonelag 1 og 2. Den engelske termen er pitch accent.
Tonelag skill seg frå tone ved at det berre blir realisert der ordet har hovudtrykk. Ved bitrykk eller trykkløyse blir skilnaden nøytralisert. F.eks. blir orda potetlandet og (å) potetlande (dvs. «å lande som ein potet») uttalt på same måte, trass i at orda landet og lande i seg sjølv har ulike tonelag (1 og 2).
Tonespråk finst det langt fleire av, særleg i Søraust-Asia og Afrika.
1384
1384 (romartal MCCCLXXXIV)
Stettiner Haff
Stettiner Haff eller Oderlagunen (tysk Oderhaff, Stettiner Haff; polsk Zalew Szczeciński) er ein strandsjø på grensa mellom Tyskland og Polen sørvest i Austersjøen. Han ligg ved munningen av elva Oder nord for byen Szczecin.
Mellom Stettiner Haff og Pommernbukta i Austersjøen ligg øyane Usedom/Uznam og Wolin, og tre sund knyter strandsjøen til resten av havet: Peenestrom, Świna og Dziwna. Han har eit areal på 687 km² og eit gjennomsnittleg djup på 4 meter. På det djupaste er han berre 6 meter.
I 1880 opna kanalen Kaiserfahrt på Usedom, og ein vassveg med djup på 10 meter knytte lagunen med Austersjøen, slik at større skip kunne kome inn i strandsjøen og hamna i Stettin.
Kanalen er om lag 12 km og 10 meter djup og vart grave ut av Det tyske keisardømet mellom 1874 og 1880 under regjeringstida til Keisar Vilhelm I. Etter 1945 kalla Polen kanalen opp etter deira Piast-dynasti.
Verk om Henrik Wergeland
Verk som gjeld Henrik Wergeland. Sjå òg verk av Henrik Wergeland.
Litteratur
Stilstudiar
Wergeland, Nicolai 1998: Henricopoedie: Kortfattede Love over Opdragelsen fra den spædeste Alder: en Lommebog for Forældre
Dommersnes, Liv (2008), Henrik Wergeland : Dikt i utvalg (i alt 17 dikt), Lydbokforlaget.no
Pommernbukta
Pommernbukta (polsk: Zatoka Pomorska; tysk: Pommersche Bucht) er ei bukt sørvest i Austersjøen ved kysten av Polen og Tyskland.
Sør for bukta ligg Stettiner Haff der elva Oder munnar ut, og mellom desse to sjøområda ligg øyane Usedom/Uznam og Wolin der tre sund knyter Pommerbukta og Stettiner Haff i saman: Dziwna, Świna og Peenestrom. I vest ligg den tyske øya Rügen, og i nord den danske Bornholm.
Dei viktigaste hamnebyane er:
1385
1385 (romartal MCCCLXXXV)
Brattefjell
Brattefjell  er eit fjell i Seljord kommune i Vestfold og Telemark. Det har ei høgd på 1540 meter over havet og er det 23. høgaste fjellet i fylket av fjella med primærfaktor på minst 50 meter. Fjellet er òg det høgaste i Seljord.
Enrico Fermi
Enrico Fermi var ein italiensk fysikar. Han er mest kjend for å ha vore ein av leiarane ved utarbeidinga av den første kjernefysiske reaktoren og for arbeidet han gjorde innan kvantefysikk, kjerne- og partikkelfysikk og statistisk mekanikk. Fermi fekk Nobelprisen i fysikk i 1938. Grunnstoffet fermium er kalla opp etter han. Prisen Enrico Fermi Award vert gjeven ut i Sambandsstatane til vitskapsfolk som har gjort viktig arbeid innan utvikling, bruk og produksjon av energi.
Oppvekst, utdanning og tidleg karriere
Enrico Fermi vart fødd i Roma i 1901. Faren, Alberto Fermi, var jarnbanedirektør og mora, Ida de Gattis, var barneskulelærar. Fermi utmerka seg tidleg på skulen ved at han hadde store evner innan matematikk. Ein ven av faren, Adolfo Amidei, lærte han mykje om matematikk og fysikk, og fekk han til å søkja på Scuola Normale Superior, som var ein skule for svært evnerike elevar i Pisa. Der byrja han i 1918. Etter ei stund var han så flink i fysikk at han underviste læraren i Einstein sin relativitetsteori. I juli 1922 tok Fermi doktorgrad i fysikk med ei avhandling om forsøk med røntgenstråler.
Fermi underviste i matematikk ved universitetet i Firenze i 1924-1926. I denne perioden utvida han Paulis prinsipp om utelukking til også å gjelda ideelle gassar.
Professorat og nobelpris
Fermi vart i 1926 utnemnd til professor i teoretisk fysikk ved universitetet i Roma.
I 1928 gifta han seg med Laura Capon, som han fekk to ungar med.
I 1933 forklarte Fermi radioaktiv betastråling, der eit nøytron vert omdanna til eit proton samstundes som det vert danna eit elektron og eit nøytrino. Ved å bombardera ein urankjerne med nøytron oppdaga han over 43 nye kunstige radioaktive isotopar. Lise Meitner, Otto Hahn og Fritz Strassman gjentok desse forsøka og stadfesta dei. Meitner forklarte seinare dette som ei spalting av urankjernen, der resultatet vart ein bariumkjerne, ein kryptonkjerne, nokre mindre partiklar og store mengder frigjort energi.
For arbeidet med betastråling og omdanning av kjernepartiklar, og for oppdaginga av kjernereaksjonar som vart sette i gang av trege nøytron, fekk han nobelprisen i fysikk i 1938. Etter prisutdelinga busette familien Fermi seg i Sambandsstatane fordi Laura var av jødisk opphav og dei ikkje ville reisa attende til det dåverande fascistregimet i Italia.
Manhattanprosjektet
I desember 1942, i eit prosjekt ved universitetet i Chicago, bygde Fermi saman med Leó Szilárd verdas første kjernefysiske reaktor. Reaktoren var særs viktig i utviklinga av kjernefysiske våpen, då ein her fekk den første kjedereaksjonen av fisjonar. Og det var Fermi som bidrog med det vitskaplege grunnlaget som skulle til for å få dette til.
Prosjektgruppa til Fermi vart innlemma i Manhattanprosjektet, som hadde som mål å utvikla kjernefysiske våpen for bruk i andre verdskrigen. Fermi var også seinare sentral i prosjektet, då han hadde ein unik innsikt i teorien som låg bak ein kjernereaksjon.
Fermi fekk i 1944 statsborgarskap i Sambandsstatane, der han vart buande resten av livet.
Etter andre verdskrigen
I 1946 fekk Fermi eit professorat i kjernefysikk ved universitetet i Chicago. Han heldt fram med å studera eigenskapane til kjernepartiklar, med særleg vekt på meson.
Enrico Fermi døydde av kreft i 1954.
Godokkeggi
Godokkeggi  er eit fjell i Vinje kommune i Vestfold og Telemark. Det har ei høgd på 1540 meter over havet og er det 23. høgaste fjellet i fylket av fjella med primærfaktor på minst 50 meter.
1831
1831 (romartal MDCCCXXXI) var eit normalår som byrja på ein laurdag i den gregorianske kalenderen og på ein torsdag i den julianske.
Ein Herz, das seinen Jesum lebend weiß
Ein Herz, das seinen Jesum lebend weiß, BWV 134, er ein kyrkjeleg kantate komponert av Johann Sebastian Bach. Kantaten baserer seg på Die Zeit, die Tag und Jahre macht frå 1719.
Han vart komponert i Leipzig i 1724 for tredje påskedag. Stykket vart framført på nytt i Leipzig den 27. mars 1731 og igjen truleg den 12. april 1735.
Ein kjenner ikkje til kven som skriv teksten til kantaten.
Instrumentering og struktur
Stykket er instrumentert for to oboar, to fiolinar, bratsj og basso continuo, samt to songsolistar (alt, tenor) og firedelt kor.
Det består av seks satsar:
Fylkesveg 669
Fylkesveg 669 (Fv669) går mellom Sandvika i Aure og Smøla. Vegen (bortsett frå ferjestrekningane) er 70,6 km lang.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Enver Hoxha
Enver Hoxha (fødd 16. oktober 1908 i Gjirokastra, dåverande Det osmanske riket, død 11. april 1985 i Tirana, Albania) var ein albansk kommunist og statsleiar. Under leiinga hans frigjorde Albania seg frå italiensk og tysk okkupasjon utan hjelp frå Den raude arméen.
1386
1386 (romartal MCCCLXXXVI)
Land's End
Land's End (kornisk Penn an Wlas) er eit nes på Penwithhalvøya nær Penzance i Cornwall i England. Det et det vestlegaste punktet på det engelske fastlandet. Det vestlegaste punktet på heile øya Storbritannia er Corrachadh Mòr i Ardnamurchan i Skottland som ligg 35 lenger vest. Det sørlegaste punktet i Storbritannia er heller ikkje Land's End, men Lizard Point, som ligg nokre kilometer lenger søraust.
Frå Land's End kan ein sjå Longships fyr. Longships, eit par kilometer ute i havet, er ei serpentin- og kvartsøy. Midt mellom Land's End og Isles of Scilly ligg det segnomsuste tapte landet Lyonesse, som vert omtalt i litteratur om Kong Arthur.
I 1987 kjøpte Peter de Savary Land’s End. . Han reiste to nye bygningar og det meste av den noverande temaparken. Han selde både Land's End og John o' Groats til føretaksmannen Graham Ferguson Lacey i 1991. Sidan 1996 er Land’s End eigd av Heritage Attractions Limited.
Kaukasia
Kaukasia eller Kaukasus er eit område i Eurasia mellom Svartehavet, Kaspihavet, Iran og Russland. Det persiske namnet for regionen er Qafqâz. Kaukasia inkluderer fjellkjeda Kaukasus og dei omliggande låglanda.
Kaukasusfjella vert ofte rekna som grensa mellom Asia og Europa, men det er forskjellige syn på kor den nøyaktige grensa går, og derfor kva område i Kaukasia som høyrer til kor. Den nordlege delen av Kaukasia vert kalla Nord-Kaukasus og den sørlege delen Transkaukasus. Den høgaste toppen i Kaukasus er Elbrus (5 642 m), som ofte vert rekna som det høgaste fjellet i Europa. Dette er derimot avhengig av kor ein set grensa mellom Europa og Asia.
Kaukasia er eit av dei mest språkleg og kulturelt varierte områda i verda. Statane som utgjer Kaukasia i dag er nordaustlege område av Tyrkia, Georgia, Armenia, Aserbajdsjan, i tillegg til delar av Russland og Iran. Dei russiske delane inkluderer Krasnodar kraj, Stavropol kraj, og dei autonome republikkane Adygeja, Kalmykia, Karatsjajevo-Tsjerkessia, Kabardino-Balkaria, Nord-Ossetia-Alania, Ingusjetia, Tsjetsjenia, og Dagestan. Tre territorium i regionen har kravd sjølvstende, men er ikkje anerkjende som nasjonar av det internasjonale samfunnet: Abkhasia, Nagorno-Karabakh og Sør-Ossetia.
Kaukasia er eit viktig økologisk område, og her finn ein mellom anna leopard, brunbjørn, ulv, europeisk bison, maralhjort og kongeørn. Det naturlege landskapet i Kaukasia er ein blandingsskog med omfattande steinete flater over tregrensa.
Det bibelske fjellet Ararat, der ein seier at Noahs ark møtte land, vert rekna som landemerket til det eldgamle armenske riket. Fjelltoppen er dekt med snø i vinterhalvåret. I gresk mytologi var Kaukasus eller Kaukasos ein av ein av pilarane som heldt verda oppe. Prometheus skal ha vore lenkja fast her av Zevs. Den romerske poeten Ovid plasserte Kaukasus i Skythia, og framstilte det som eit kaldt og steinete fjell.
1832
1832 (romartal MDCCCXXXII)
Vindfjell
Vindfjell er eit fjell i kommunane Larvik og Siljan i Vestfold og Telemark. Det har ei høgd på 622 meter over havet og er det nest høgaste fjellet i Vestfold av fjella med primærfaktor på minst 50 meter.
Omer
Omer er eit gammalt holmål.
Eininga omer bruka i Det gamle testamentet som eit mål for kornvarer. Det vart òg bruka til å måle opp manna ved ørkenvandringa til jødane her tilsvarer ein omer 3,6 liter. Det finst likevel ulike utrekningar for dei bibelske måla, og verdiane kan ikkje fastsetjast nøyaktig.
Referansar
Omer רשימת מידות, שיעורים ומשקלות בהלכה
Hjerneflukt
Hjerneflukt er emigrasjon av gåverike og velutdanna menneske frå eit land, som regel grunna fattigdom eller ufred. Hjerneflukt tappar ofte fattige land for kompetanse dei sårt treng sjølv. Dei sektorarane som rammast mest er helse og data.
Anders Mossberg
Anders Mossberg (fødd 1959) er ein musikar frå Fiskebäck i Sverige, numer bosatt i Noreg. Han har spela bassgitar med Jerusalem, Rune Edvardsen, Korsdrag og andre.
Agder lagmannsrett
Agder lagmannsrett har sete i Skien er ein av dei seks lagmannsrettane i Noreg.
Lagmannsretten er ankedomstol over avgjerder i dei tingrettane som høyrer til lagdømmet – både i straffesaker og i sivile saker, sjå nærare om sakshandsaminga i artikkelen lagmannsrett. Lagmannsretten sine avgjerder kan – i noko avgrensa omfang - bli påkjært eller anka til Høgsterett.
Jurisdiksjon
Lagdømmet omfattar fylka Vestfold (unnatatt Svelvik og Sande kommune), Telemark, Aust-Agder og Vest-Agder (unnatatt Sirdal kommune), jf. oversikta nedst på sida over dei tingrettane som høyrer til Agder lagdømme.
Organisering
Agder lagmannsrett har kontor og rettslokale i Statens Hus i Skien. Den held òg rettsmøte i tinghusa i Tønsberg, Arendal og Kristiansand. Når det er behov blir det òg sett rett andre stader, særleg gjeld dette saker der det er naudsynt med synfaring. Domstolen blir leia av ein førstelagmann og har i tillegg ein lagmann og nitten fast utnemnde lagdommarar.
Historie
Domstolen vart etablert i 1936 i samband med at lagmannsrettane vart ankedomstolar i sivile saker istaden for overrettane. Ved etableringa hadde den ein lagmann og tre lagdommarar og funksjonærar.
Bakgrunnsstoff
Agder lagmannsrett si heimeside
1389
1389 (romartal MCCCLXXXIX) var eit normalår som byrja på ein fredag i den julianske kalenderen.
Evripides
Evripides eller Euripides (gresk: Εὐριπίδης – Eurīpídēs; fødd ca. 485 f.Kr., død ca. 406 f.Kr.) var den siste av dei tre store tragediediktarane i antikkens Hellas Hellas, og levde ein generasjon seinare enn Aiskylos og Sofokles. Etter legenda vart han fødd på dagen for slaget ved Marathon(490 f.Kr.), der dei to andre store dramatikarane deltok.
I Evripides si sette rasjonalisme og sofistikk preg på kulturen, noko som førte til omvurdering og rasering av den gamle gudelæra. I Evripedes' si dikting er det ikkje lenger gudane som driv menneska til handling, men lidenskap og andre kjensler som ligg i mennesket.
Evripides kom frå Phyla i Attika, og budde det meste av livet i Aten. Han studerte under Protagoras i lag med m.a. Sokrates. Rundt 408 forlet han Athen til fordel for hoffet til Arkelaos, kongen av Makedonia, der han var til han døydde.
Han fekk framsynt 88 drama, og av desse er 17 bevarte til vår tid:
Stubbekollen
Stubbekollen  er eit fjell i kommunane Larvik og Siljan i Vestfold og Telemark. Det har ei høgd på 617 meter over havet og er det tredje høgaste fjellet i fylket av fjella med primærfaktor på minst 50 meter.
Storfjordnytt
Storfjordnytt er ei vekeavis som vert utgjeve i Valldal i Norddal kommune i Møre og Romsdal.
Målforma til avisa er nynorsk. Avisa tek mål av seg til å dekkja indre delar av Sunnmøre kring Storfjorden, og då særleg kommunane Norddal og Stordal.
Storfjordnytt vart frå 28. november 1979 utgjeve under namnet Norddal Bygdeblad. Lokalavisa for Norddal utvida seinare dekkingsområdet og endra namn til Storfjordnytt i 1989.
Storfjordnytt vert eigd av Storfjord Bladlag AS.
Kim Il-sung
Kim Il-sung var statsleiar i Nord-Korea frå 1948 og fram til han døydde. Han var statsminister frå 1948 til 1972 og president i Nord-Korea til 1994.
Sonen, Kim Jong-il tok over som leiar i Nord-Korea etter at faren døydde i 1994. Kim Il-sung blei erklært evig president etter at han døydde. Dermed blir ingen leiarar etter han kalla president.
1390
1390 (romartal MCCCXC)
Die Zeit, die Tag und Jahre macht
Die Zeit, die Tag und Jahre macht, BWV 134a, er ein kantate komponert av Johann Sebastian Bach. Bach nytta seinare denne kantaten då han komponerte Ein Herz, das seinen Jesum lebend weiß, BWV 134.
Teksten er skriven av Christian Friedrich Hunold.
Instrumentering og struktur
Stykket er instrumentert for to oboar, to fiolinar, bratsj og basso continuo, samt to songsolistar (alt, tenor) og firedelt kor.
Det består av åtte satsar.
Fylkesveg 670
Fylkesveg 670 (Fv670) går mellom Ålvundfoss i Sunndal og Skei i Surnadal. Vegen (bortsett frå ferjestrekninga) er 21,3 km lang.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Os-songen
Os-songen, eller Song til Os, er ein bygdesong som er tileigna Os i Hordaland. Teksten er skriven av Nils Tveit og melodien av Henrik Lyssand.
1391
1391 (romartal MCCCXCI)
Året gjennom Børfjord
Året gjennom Børfjord er ein norsk kortfilm frå 1991 regissert av Morten Skallerud. Filminga vart gjort på 70 mm film, over fleire år og årstider. Filmen syner eit helt år i Børfjord i løpet av 12 minutt. Børfjord er eit fråflytta fiskevær i Finnmark. Filmen syner at om vinteren er det mest folketomt, medan sommarstider kjem sommargjestane til bygda. Filmkameraet vart flytta litt dag for dag, og slik vert ein teke kring heile fjorden tilsynelatande saumlaust gjennom det året som passerer. Ved hjelp av ein spesielt utvikla teknikk «køyrer» ein den 2,5 km lange vegen gjennom bygda i eitt samanhengjande bilete medan året går unna i 50 000-dobbel normal fart.
Filmmusikken er musikkstykket Twelve Moons, komponert til filmen av Jan Garbarek. Filmen er tradisjonelt opningsfilm på den årlege 70 mm-festivalen på Cinemateket i Oslo.
Filmen vann Amandaprisen for beste kortfilm i 1991, og Grand Prix på Tammerfors kortfilmfestival i 1992.
Donald Knuth
Donald Ervin Knuth i Milwaukee i Wisconsin i USA) er professor emeritus i informatikk ved Stanford University.
Han fekk mastergraden i 1960 ved Case Western Reserve University, og doktorgraden i 1963 ved California Institute of Technology, der han også vart professor. I 1968 vart han professor ved Stanford.
Han er mest kjend for fleirbindsverket The Art of Computer Programming, som han framleis skriv på. Knuth utvikla også programma TeX og Metafont som gjer det mogleg for skribenten å programmere utsjånaden til artikkelen sin, samstundes som sjølve artikkelen framleis er ei rein tekstfil. Dette gjer det også lettare å handsame vitskaplege artiklar i versjonskontrollsystem.
Trivia
Knuth er kjend for nerdehumoren sin. Han betaler $ 2,56 for kvar feil som blir funne i bøkene hans (256¢ er ein heksadesimal dollar). Versjonsnummereringa til TeX og Metafont følgjer desimaltala til Pi og Nepers tal. Knuth slutta å bruke e-post i 1990, etter å ha fått nok av den kommunikasjonsforma.
Tjeldfamilien
Tjeldfamilien (Haematopodidae) er ein biologisk familie av vadefuglar. Familien har i alt 11 artar. Ein av desse, tjeld (Haematopus ostralegus) hekkar i Europa. Familien Haematopodidae har ei einaste slekt, Haematopus. Tjeldar er utbreidde på kystar i heile verda bortsett frå polarområda og nokre tropiske område i Afrika og Søraust-Asia. To artar har òg habitat i innlandet, den eurasiske tjeld og nyzealandtjeld, som begge kan hekke i innlandet, langt inn i landet i nokre fall.
Skildring
Dei ulike artane av tjeldar viser liten variasjon i form og utsjånad. Storleiken varierer i området 39–50 cm i lengd og 72–91 cm i vengespenn. Den eurasiske arten tjeld er den lettaste, i gjennomsnitt på 526 gram, medan sottjeld er den tyngste, på 833 gram. Fjørdrakta har to variantar, anten heilt svart, eller svart (eller mørk brun) på oversida og kvit på undersida. Todrakttjeld er spesiell ved å ha begge fargeformer og ei mellomform, eit individ av arten kan vere anten heilt svart, svartkvit eller svart med flekket underside. Dette er store, lett synlege, og støyande lo-liknande fuglar, med massivt langt oransje eller raudt nebb som nyttast til å knuse eller opne muslingar. Nebbforma varierer mellom artar, ifølgje dietten. Dei som har bladliknande nebbtupp for å lirke opp eller knuse blautdyrskjel, og dei med spist nebbtupp med tendens til å søkje leddormar. Dei viser kjønnsdimorfisme, der hofuglar får litt lengre nebb og blir litt tyngre enn hannfuglar.
Dietten til tjeldar varierer med naturmiljøet der arten lever. Artar som held seg i innlandet beitar på meitemark og insektlarver. Dietten til kystnære tjeldar er meir varierande. På elvemunningar er muslingar, sniglar og børstemarkormar den viktigaste delen av dietten, medan tjeldar på steinete kystar tar byttedyr som olbogeskjel, blåskjel, sniglar og skallus. Andre byttedyr er pigghudingar, fisk og krabbar.
Nesten alle artar i denne familien er monogame, sjølv om det er observert polygami hos arten tjeld. Dei er territoriale i hekketida, nokre få artar forsvarar òg territorium året rundt. Para har sterkt samhald og er stadeigne der artane har vorte studerte. På ein observert stad registrerte ein at eit par forsvarte det same området i 20 år. Dei gjer berre eit hekkeforsøk per hekkesesong, som føregår i løpet av sommarmånadene. Reira til tjeldar er enkle saker, berre ei skrape i bakken som kan vere fora, og reiret er lagt på ein stad med fri sikt. Egga er flekkete og kamuflasjefarga. Typisk legg dei tre egg på den nordlege halvkula og to i sør, men kullet kan variere mellom eitt og fire. Paret deler på rugeplikta, men hofuglar har ein tendens til å ta meir rugetid, og hannfuglar engasjerer seg i meir vern av territoriet. Rugetida varierer etter arten, mellom 24 og 39 dagar. Somme tjeldartar kan praktisere «eggdumping». Nett som gauken, kan dei nokre gonger leggje egga sine i reira til andre fugleartar som måsar, og overlèt ansvar for ruging og omsut av ungen til vertsfuglane.
På 1900-talet vart kanaritjeld utrydda. Ein annan art, chathamtjeld, som er endemisk for Chathamøyane ved New Zealand, er oppført som truga av IUCN, og den afrikanske kappsvarttjeld blir rekna som nær truga. I det siste har det vore konflikt med kommersielle skaldyroppdrettarar, men studiar har funne at skadeeffekten av tjeldar er mykje mindre enn av landkrabbar.
Artslista
Tjeldar i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler:
Slekt Haematopus Ein nyleg utrydda art i slekta er kanaritjeld.
Ruketuten
Ruketuten  er eit fjell i Larvik kommune i Vestfold og Telemark. Det har ei høgd på 602 meter over havet og er det fjerde høgaste fjellet i fylket av fjella med primærfaktor på minst 50 meter.
Frostating lagmannsrett
Frostating lagmannsrett er ein av dei seks lagmannsrettane i Noreg og har sete i Trondheim.
Gjesdalbuen
Gjesdalbuen er ei avis som vert utgjeven i Gjesdal kommune i Rogaland. Ein gjesdalbu er ein som kjem frå Gjesdal.
Frostating lagmannsrett
Lagmannsretten er ankedomstol over avgjerder i dei tingrettane som høyrer til lagdømmet - både i straffesaker og i sivile saker. Lagmannsretten sine avgjerder kan - i noko avgrensa omfang - bli påkjært eller anka til Høgsterett.
Gjesdalbuen
Hovudkontoret til Gjesdalbuen ligg på Ålgård. Gjesdalbuen vert eigd av Jæren Avis AS.
Frostating lagmannsrett
Jurisdiksjon
Lagdømmet omfattar fylka Møre og Romsdal, Sør-Trøndelag og Nord-Trøndelag, jamfør oversikta nedst på sida over tingrettar som høyrer til Frostating lagdømme.
Organisering
Domstolen held til i Trondheim tinghus og har faste rettsstader på Molde, i Kristiansund og i Ålesund. Den blir leidd av ein førstelagmann og har i tillegg to lagmenn og 16 fast utnemnde lagdommarar. Den har vidare ein administrasjonssjef og ti funksjonærar.
Historie
Namnet har domstolen fått frå det gamle Frostatinget som vart halde på halvøya Frosta i Trondheimsfjorden. Rettsdistriktet femner stort sett same området som høyrde under (Frostatinget) i seinare tid.
Pannemerke i hinduismen
Pannemerke er nokre av dei tydelegaste teikna på religion som blir brukt av mange hinduar. Det finst ulike undergrupper av slike merke, der prikken i panna som kvinner ber er den best kjende. Pannemerka blir ofte omtala som «kastemerke», men dei viser svært sjeldan kva kaste nokon høyrer til. I staden kan dei visa til kva gud ein dyrkar og til tider fortelja noko om ein er gift eller ikkje og om ein er hinduprest eller asket. Menn, kvinner og barn kan alle bera pannemerke, anten dagleg eller ved visse høve, som ei avskjed, eit giftarmål eller ei tempelvitjing. Merka finst i mange fargar og utformingar. Dei kan målast, pressast eller klistrast på panna, og går av etter ei stund.
Sanskritordet for 'merke', tilaka (tilak på hindi), kan brukast om alle typar religiøse merke, om dei er laga i panna eller andre stader.
Prikk
Det best kjende hinduiske pannemerket er den svarte eller raude prikken mange kvinner ber. Denne prikken heiter bindi på hindi og påtte på tamil.
Opphavleg laga ein prikken sjølv med naturmateriale, som eit klister laga av gurkemeie, sinoberraudt pulver eller farga sandeltre. I moderne tid er det vanlegare å måla han på med ferdigblanda bindimåling, eller å bruka ein ferdiglaga bindi med klister på baksida, som på eit klistremerke. Slike klistrebindiar kjem i ei rekke utformingar, frå dei vanlege runde til fargerike og intrikate mønster.
Tradisjonelt hadde gifte kvinner raud prikk i panna og ugifte svart. I dag er dette mindre nøye. Skikken med å bruka bindi har også spreidd seg, slik at ikkje berre hinduar ber han. I Vesten er rockestjerna Gwen Stefani kjend for å ha spreidd bruken av pannemerke ved å opptre med bindi.
Naturreservat i Jordan
Det finst seks naturreservat i Jordan. I 1966 vart organisasjonen som seinare skulle opprette naturreservat i Jordan, Royal Society for the Conservation of Nature, grunnlagd. RSCN var først involvert i å bevare alvorleg utryddingstruga artar. I 1973 fekk RSCN retten til å gje ut jaktløyve, slik at RSCN vart i betre stand til å hindre utrydding. Det første steget var å opprette det første naturreservatet i landet, Shaumari dyrereservat, i 1975. Hovudårsaka var å ale opp utryddingstruga artar, særleg arabisk oryx, gaseller, struts og persisk villesel i det naturlege miljøet deira.
Pannemerke i hinduismen
Pulver
I mange hinduiske ekteskapsseremoniar påfører ein brukar litt sinoberraudt pulver midt i øvre delen av panna, ved hårfestet. I nokre delar av Nord-India bruker gifte kvinner (som ikkje er enkjer) dette pulveret dagleg, i tillegg til bindien.
Naturreservat i Jordan
I 1994, kort tid etter Dana biosfærereservat vart grunnlagd, oppretta RSCN ei avdeling for forsking og kartlegging. Det sjette og siste naturreservatet i Jordan, Dibeen skogsreservat, vart oppretta i 2004.
Pannemerke i hinduismen
Merke knytte til religiøs utøving
I samband med religiøse hendingar er det vanleg å laga eit merke på panna før eller etter. Prestar vil svært ofte bera særskilde merke alt etter kva sekt dei høyrer til. Ein sadhu, eller hinduisk asket, vil også ofte ha eit tydeleg pannemerke som seier noko om kva religiøs retning han følgjer.
Naturreservat i Jordan
I tillegg er det føreslått ni naturreservat til i Jordan, og ytterlegare to stader er kandidatar for bevaring.
Pannemerke i hinduismen
Merke knytte til religiøs utøving
Det store skiljet i hinduismen går mellom dei som dyrkar Sjiva (og nærskylde gudar) og dei som dyrkar Visjnu (inkludert avatarar), noko ein ser tydeleg på dei ulike pannemerka dei to gruppene bruker.
Sjiva-dyrkarar teiknar som regel tre lyse vassrette striper over panna, gjerne med ein raud prikk, til tider også med eit halvmåne- eller treforksymbol, som er teikn for guddommen. Merket er typisk laga med heilag oske, bhasma.
Visjnu-dyrkarar teiknar to loddrette strekar som går saman i ein U eller V, gjerne med ein annan strekk eller ein prikk imellom. Dette står for foten til Visjnu. Merket er som regel laga av sandeltreblanding, tsjandan.
Annan bruk
Dei same merka som ein har i panna kan også lagast på andre kroppsdelar.
Ved nokre høve kan ein også teikna merka på dyr.
1833
1833 (romartal MDCCCXXXIII) var eit normalår som byrja på ein tysdag i den gregorianske kalenderen og eit normalår som byrja på ein sundag i den julianske kalenderen.
Aftenposten
Aftenposten er den største dagsavisa i Noreg, og dekker spesielt Oslo og omland. Avisa har tradisjonelt hatt eit nært tilhøve til riksmålsrørsla, og målforma til avisa har vore ein skriftnormal fastsett av Det Norske Akademi for Sprog og Litteratur. Etter kvart har avisa gått over til å skriva vanleg bokmål.
Aftenposten vart grunnlagd av Christian Schibsted den 14. mai 1860 under namnet Christiania Adresse-blad. Året etter vart namnet endra til Aftenposten.
Avisa kom ut under heile okkupasjonstida under den andre verdskrigen. Noko av grunnlaget for veksten etter krigen kom av at avisa vart halden i gang, medan andre aviser vert tvinga til å stogga utgjevinga av okkupasjonsmakta.
I 1981 mista avisa posisjonen som landets største avis, rekna i opplag, til VG som Aftenposten overtok i 1966 som betaling for uteståande trykkerirekningar. Men i 2011 vart Aftenposten størst att i ein marknad med fallande opplagstal.
Aftenposten har komme i to daglege utgåver sidan 1885, morgonutgåva og Aften (tidlegare Aftenposten Aften eller berre Aften Aften på folkemunne). Sundagsavis har kome frå 1990.
Aftenposten vert utgjeve av Aftenposten AS, som vert eigd av det norske mediekonsernet Schibsted ASA.
Aftenposten (morgen)
Tal frå Mediebedriftenes Landsforening 1980 - 2009:
Aften (kveld)
Tal frå Mediebedriftenes Landsforening: 1989 - 2009:
Kjelder
Kjelde: Store norske leksikon
Rauberflaket
Rauberflaket  er eit fjell i kommunane Larvik og Siljan i Vestfold og Telemark og Kongsberg kommune i Viken. Det har ei høgd på 584 meter over havet og er det femte høgaste fjellet i Vestfold av fjella med primærfaktor på minst 50 meter.
Amrum
Amrum (frisisk Oomram) er ei av Dei nordfrisiske øyane i Tyskland. Øya ligg i Nordsjøen og er ein del av distriktet Nordfriesland i delstaten Schleswig-Holstein. Ho har eit areal på 20 km² og om lag 2 300 innbyggjarar.
Medan Nebel, Norddorf og Steenodde er svært gamle frisiske bygder, vart Wittdün grunnlagd som ein badeby på 1800-talet. Han har dagleg ferjesamband med Dagebüll på fastlandet og Wyk (på Föhr). Det er lov med bilar på øya.
Dei tre kommunane på øya, Nebel, Norddorf og Wittdün, høyrer til amtet Föhr-Amrum
Fylkesveg 671
Fylkesveg 671 (Fv671) går mellom Haugen og Todalen i Surnadal. Veglengda er 15,6 km.
Før 1. januar 2010 var vegen riksveg, men har no status som fylkesveg etter at forvaltingsreforma trod i kraft.
Sykoúrio
Sykoúrio (gresk Συκούριο) er ein distriktsby i periferieininga Lárisa i Thessalía i Hellas. Sykoúrio var hovudsete i den tidlegare kommunen Néssonas, som no er ei kommunaleining i kommunen Témbi.
Verdsreligiondagen
Verdsreligiondagen (eng. World Religion Day) er ei interreligiøs markering halden den tredje søndagen i januar. Markeringa blei grunnlagd av bahaiar i USA for å fremja forståing og harmoni mellom religionar.
Øre
Øre er ei valutaeining i Noreg, Sverige, Danmark og på Færøyane som svarar til ein hundredel av ei krone. På Island heiter tilsvarande valutaeining eyrir (pluralis aurar), som er ein hundredel króna.
Verdsreligiondagen
Dagen blei først markert av bahaiar i USA, seinare også andre stader i verda. I 1985 gav Sri Lanka ut eit frimerke til ære for dagen.
Øre
Termen øre kjem frå mynten aureus (’gull’) som var nytta i Romarriket, og var verd 25 sølvdinarar.
Historisk myntrekning i Sverige
I mellomalderen var mynteiningane i Sverige øre, mark og penningar. Ein mark var då verd åtte øre. Kor mange penningar som gjekk på kvart øre varierte sidan Svealand, Götaland og Linköpings stift (inklusive Öland og Gotland) hadde ulik myntrekning. I Svealand var kvar øre 24 penningar. I Götaland var ein øre vert 48 penningar og 36 i Linköpings stift. Ein øre var alltid 3 ørtugar.
Verdsreligiondagen
Datoar for verdsreligiondagen:
Øre
Historisk myntrekning i Sverige
Den første einøren som mynt vart slått i 1522 av kong Gustav Vasa. Einøringen var då ein sølvmynt og vart tilverka i Uppsala og Arboga i Sverige. Den vart òg prega i Åbo (1523–1524), Stockholm (1523, 1528–1530) og Västerås (1528–1530) Den første toøringen som mynt vart slått i1536 av Gustav Vasa noko som held fram han dør. I 1543 starta ein tilverkinga av valøren 2 mark/16 øre. Same året vart det òg tilverka klippingar i valøren 15 øre, 12 øre, 4 øre og 2 øre i Svartsjö. I Åbo 1556–1557 vart valørane 16 øre, 8 øre, 4 öre og 2 øre tilverka.
Erik XIV introduserte valøren 1/2 øre i 1561 og Johan III valøren 4 øre i 1575. Samtlege øresvalørar vart slått i Stockholm utanom hertug Karls 4 øre 1587 som, vart slått i Nyköping. Mynt med valøren øre vart òg slått i Göteborg 1609–1611, 1625–1627, 1635–1636, i Kalmar 1623–1627 og i Norrköping 1626. Dessutan slo hertig Johan av Östergötland (Johan III:s son) 1617 ein øresmynt i Söderköping.
Under Gustav II Adolf vart det i 1624 starta eit forsøk å slå halvøresmynt av koppar i Säter i Dalarna. Det vart snart permanent og ein gjorde klippingar i Säter og Nyköping i valørane 2, 1, 1/2 og 1/4 (fyrk) øre. I 1626 tok ein til å nytte valseverk og Arboga kjem til som pregingsstad. Frå 1627 pregar ein berre valseverkspraga rundmynt for 1, 1/2 og 1/4 (fyrk) øre. Dronning Kristina held fram kopparörane med valørane 1 (frå 1638) og 1/4 øre. Parallelt med kopparutmyntinga vart det òg slått 1 øre i sølv i Stockholm. Under Gustav II Adolf og Kristina vart det særs sjeldan slått øresmynt av koppar og sølv i det same året.
I 1644 vart kopparmyntningen flytt til Arboga og i ettertid vart all øresmynt i koppar slått der (unntatt 1 øre KM 1719–1720, 1 øre SM 1737, 1/2 øre SM 1720–1721 og 1 øre KM 1720–1721, 1724–1726 i tillegg til 1750 som vart prega i Stockholm). Karl X Gustav heldt fram å prega 1/4 øre i koppar i Arboga og 1 øre i sølv i Stockholm. Under Karl X Gustav og Karl XI auka øresutmyntinga i sølv og vart gjord parallelt med kopparutmyntinga.
Etterkvart som kopparmynten vart vanlegare, minska verdien. I starten var 1 øre SM (silvermynt) lik med 2 øre KM (kopparmynt), men snart vart den 2 1/2 øre KM og 1664 3 øre KM. Frå 1661 sette ein alltid ut på kopparmynten om det vart rekna i silvermynt (SM) eller kopparmynt (KM). Under Karl XIs første år fins det ei mengd ulike kopparmynt; 2 1/2 øre KM 1661, 2 øre KM 1661–1665, 1 øre KM 1661–1664 og 1/2 øre KM 1661–1664. Frå 1666 vart dett slått ytterlegare ein ny valør, 1/6 øre SM, og frå 1669 1 øre SM. Alle desse vart slått i Avesta. I 1686 blir det slutt på all øresutmynting i koppar for ei tid. Samstundes med kopparmynten blir det slått øresmynt i sølv i Stockholm, først og fremst 1 øre og 4 øre, men i åra 1664–1669 og 1675–1676 (i Landskrona) også 2 øre. I 1684 blir det slutt på utmyntinga av 4 øre og 5 øre blir slått frå 1690. I 1665 blir det siste halvøre prega.
Under Karl XII vart øresmynt i koppar slått sporadisk, 1 øre SM berre i 1715 og 1/6 øre SM i 1701–1708, 1715, 1716 og 1718. Øresmynt i sølv blir det slått desto meir av, 1 øre og 5 øre. I 1715 blir det slutt på utmyntinga av 5 øre, 4 øre og 2 øre blir slått frå 1716. Under Ulrika Eleonora si korte regjeringstid blir det slått to øresvalører i sølv, 5 øre 1719 og 1 øre 1720. I Stockholm blir det slått kopparmynt med valøren 1 øre KM 1719 og 1720. 1 øre KM blir òg slått i Avesta i 1720. Under det første året til Fredrik I vart to valørar slått i Stockholm, 1/2 øre SM 1720–1721, 1 øre KM 1720–1721 og 1724–1726. Frå 1730 vart det prega 1 øre SM i koppar i Avesta og frå 1743 2 øre SM. Dessutan vart det slått 1 øre KM 1746, 1749 (i Avesta) og 1750 (i Stockholm). I heile denne perioden vart det slått 1 øre og 5 øre i sølv i Stockholm. 2 øre vart slått berre i 1732. Preging av 10 øre i sølv tok til i 1739. Under Adolf Fredrik var det ingen store endringar: 10, 5 og 1 øre i sølv vart slått i Stockholm og 2 øre SM og 1 øre SM i koppar i Avesta.
I 1768 avtok all utmynting av øresvalørar både i koppar og sølv, og ei ny myntordning sette 3 daler SM = 1 riksdalar = 96 øre SM. Nye myntar i valørane 16 øre SM, 8 øre SM og 4 øre SM i sølv vart slått i Stockholm. I 1776 kom ein ny myntrealisasjon som fastsette at 1 riksdalar var lik med 48 skilling og øresmynten forsvann litt etter litt. Men Gustav III rakk å prege ein sølvmynt med øresvalør, 16 øre SM. Dessutan vart det slått ein del øresvalører av koppar, 2 øre SM 1777, 1 øre SM 1778 og 1 øre KM 1772 og 1778. Seinare har det berre vore prega nye øresmynt i koppar.
1393
1393 (romartal MCCCXCIII)
Øre
Myntreformen
I 1855 vart desimalsystemet innført i Sverige. Hovudmynten vart kalla riksdalar riksmynt (= 1/4 riksdalar specie) og vart delt inn i 100 øre. 1/8 riksdalar specie var 50 øre og 1/16 riksdalar eller 12 skilling 25 øre. I ei tid etter denne reforma nytta framleis eldre folk tolvskilling om 25-øren. Ved denne reforma kom sølvmynten 50 øre, 25 øre, 10 øre og kopparmynt i 5 øre, 2 øre, 1 øre og 1/2 øre. Dei første i sølv vart prega i 1855 og dei første i koppar året etter, begge i Stockholm.
I Sverige nytta ein halvøren fram til året 1872, men i samband med at Sverige, Danmark (1873) og Noreg (1875) knytte seg til den Skandinaviske myntunionen og innførte krona i 1873 som sams valuta vart halvøren dratt inn. Valørane framover i unionen, og seinare i dei ulike landa var eitt-øring, to-øring, fem-øring, ti-øring, tjuefem-øring og femti-øring. I Sverige vart desse seinare dratt inn; 1 og 2 øre i 1971 (i alle landa), 5 og 25 øre i 1985 o 10 øre i 1991 (i Sverige). Gjeldande betalingsmiddel er i Danmark berre 50-øringen. I Noreg vart det slutt på 50-øringen frå og med 1. mai 2012.
Sveriges Riksbank vedtok den 18. desember 2008 at 50-øringen skulle forsvinne som betalingsmiddel den 30. september 2010. Øre blir framleis nytta som eining under rekning.
Sandhubel
Sandhubel er eit fjell i Plessurfjella (Alpane), i nærleiken av Arosa i kantonen Graubünden i Sveits.
Ach Herr, mich armen Sünder
Ach Herr, mich armen Sünder, BWV 135, er ein kyrkjeleg kantate komponert av Johann Sebastian Bach.
Han vart komponert i Leipzig i 1724 for den tredje sundagen etter treeiningssundag, som dette året var den 25. juni.
Teksten er skriven av Cyriakus Schneegaß (sjette sats), medan resten er skriven av ein ukjend tekstforfattar.
Koraltemaet er basert på salmen «Befiehl du deine Wege». Denne melodien vart opphavleg komponert av Hans Leo Hassler som den verdslege kjærleikssongen «Mein G’müt ist mir verwirret von einer Jungfrau zart», trykt i 1601.
Instrumentering og struktur
Det består av seks satsar:
Sharhabil Bin Hassneh økopark
Sharhabil Bin Hassneh økopark er eit naturreservat nord i Jordan styrt av Friends of the Earth Middle East. Tidleg i 2000-åra vart området kartlagd for miljøfara, og fekk 110 mål med land av Jordan Valley Authority, som omfattar Ziqlab-dammen. Økoparken vart grunnlagd i 2004, då grupper av frivillige byrja å fjerne søppel frå staden og plante lokale planter og tre. Parken vart offisielt opna den 12. april 2011 verna av prins Hassan bin Talal.
Zinédine Zidane
Med Real Madrid har han vunne Champions League i sesongen 2001/2002 og det spanske meisterskapet i 2002/2003.
Han har tidlegare spelt for den italienske klubben Juventus der han var med på vinne Serie A i 1996/1997. Før han kom til Juventus, spelte han for dei franske klubbene AS Cannes og Bordeaux.
Tre gonger har han vorte kåra til den beste fotballspelaren i verda (1998, 2000 og 2003). Han har fått utmerkinga som den nest beste spelaren nokon sinne i Europa (etter Johan Cruijff).
Zidane er muslim med algeriske røter. I tillegg til å utmerke seg som fotballspelar, har Zidane òg vist sterkt sosialt engasjement. Ein gong i året spelar han ein kamp der dei beste spelarane i verda deltar og inntektene går til fattige barn i Afrika.
Zidane fortalte 17. januar 2006 at han hadde bestemt seg for å legge opp etter fotball-VM i Tyskland, eitt år før kontrakten hans går ut.
Fotball-VM i 2006
Zidane scora 3-1-målet for Frankrike mot Spania på overtid i åttandedelsfinalen i VM 2006 i Tyskland.
Frankrike kom til finalen mot Italia. Dette var ein særs jamn kamp som vart avgjort med straffespark. I andre ekstraomgang vart Zinedine Zidane utvist for å ha skalla ned motstandaren Marco Materazzi. Årsaka til skallinga skal ha vore at Materazzi snakka stygt om familien til Zidane fleire gonger. Dette er vorte stadfesta av begge under intervju. Tass i dette kåra FIFA han til den beste spelaren i VM 2006.
Zidane fekk tre kampar karantene og 40 000 kr i bot. Sidan Zidane hadde lagt opp, foreslo franskmannen å gjere tre dagars arbeid for FIFA sine aktivitetar for barn og unge.
1394
1394 (romartal MCCCXCIV)
Bruno Conti
Bruno Conti er ein italiensk tidlegare fotballspelar frå Nettuno i provinsen Roma. Han vart verdsmeister med Italia i 1982 og vann fem meisterskapstitlar med AS Roma, ein klubb han var meir eller mindre fast på i til saman 13 sesongar. Mellom 1980 og -86 spela han 47 landskampar og skåra fem landslagsmål. Conti var ein fintesterk vingspelar.
Klubbspel
Conti fekk proffkontrakt med Roma i 1973. Sidan han ikkje klarte å spele seg til fast plass i laget, vart han lånt ut til Genoa i 1975/76-sesongen. Her hadde han fast plass i startellevaren. Turen gjekk så tilbake til Roma, der han spela dei to neste sesongane. 1978/79 spela han på ny for Genoa på utlån.
Conti spela nokså fast på Romas fyrstelag fram til han var 35 år gammal i 1990.
Landslagsspel
Conti debuterte på Italia sitt landslag hausten 1980, i 2-0-sigeren over Luxembourg i ein VM-kvalifiseringskamp på bortebane. Same hausten, i sin tredje landskamp, skåra han det eine målet då Jugoslavia vart slått 2-0 i Torino, også det ein kvalifiseringskamp til VM 1982.
Under fotball-VM i Spania i 1982 skåra Conti Italias mål i 1-1-oppgjeret mot Peru i Vigo den 18. juni 1982. Målet var det fyrste for Italia i turneringa, etter at den fyrste VM-kampen mot Polen enda 0-0. Italia, med Conti på bana i alle kampane, heva seg utover i meisterskapen og gjekk til finalen. I finalekampen i Madrid fekk Conti ei avgjerande rolle. Han var sentral ved Italias andre mål, som vart sett inn av Marco Tardelli. Seinare stod han bak det tredje målet til Italia, då han etter 81 minuttars spel avanserte frå midtstreken og sentera til Alessandro Altobelli som skåra. Italia vann kampen 3-1.
Sin siste landskamp spela Conti då Italia tapte åttedelsfinalen mot Frankrike under VM 1986 med 0-2.
Ragnvald Gundersen
Ragnvald Marensius Gundersen var ein norsk politikar frå Glemmen som representerte Arbeidarpartiet på Stortinget frå 1945 til 1953.
Gundersen var medlem i bystyret i Fredrikstad periodane 1932-24 og 1937-40. Frå 1945 til 1965 var han ordførar i Fredrikstad, deretter varaordførar 1966-71. Fireårsperioden 1964-67 var han også fylkesvaraordførar, for så å verte fylkesordførar i perioden 1968–71. Han avslutta kommunalpolitikken som bystyremedlem i Fredrikstad 1972–75.
Etter Nils Hønsvald vart statsråd 10. januar 1948 møtte Gundersen på Stortinget resten av tingperioden 1945-49 som representant for kjøpstadene i Østfold og Akershus, og var sekretær i Universitets- og fagskulekomiteen. På Stortinget 1950-53 møtte han frå same valkrinsen, men då med fast plass. Heile den fireårsperioden var han medlem i Militærkomiteen. Ved stortingsvalet 1953 nådde han ikkje opp.
Maren Ramskeid
Maren Olavsdotter Ramskeid var ein norsk-amerikanar som er kjend i ettertid som ei av kjeldene for Draumkvedet.